# Hensikt

Velge korrekt desinfeksjonsmiddel i forhold til hvilke mikroorganismer som skal uskadeliggjøres og hvilke utstyr /flater som skal desinfiseres.

# Omfang

Forholdsregler ved bruk av kjemiske desinfeksjonsmidler.
Oversikt over aktuelle kjemiske desinfeksjonsmidler; brukskonsentrasjon / dosering, virketid og hvilke mikroorganismer de ulike midlene uskadeliggjør

# Grunnlagsinformasjon

**Oversikt over aktuelle kjemiske desinfeksjonsmidler til teknisk bruk ved Sykehuset Levanger**

\* Oksydasjonsmidler: Virkon, Hydrogenperoksyd
\* Pereddiksyre-basert middel: Perasafe
\* Aldehyd preparat: Cidex, Glutaraldehyd
Cidex long life: Brukes i endoskopvaskemaskiner
\* Desinfeksjonssprit type B, Isopropanol

Ved kjemisk desinfeksjon brukes stoffer som har ulik effekt på mikroorganismer. Hvilke desinfeksjonsmiddel som velges er avhengig av hvilke sykdomsfremkallende mikroorganismer (smittestoff) som skal drepes og hvilke desinfeksjonsmiddel utstyret tåler (materialpåvirkning)

Kjemiske desinfeksjonsmidler kan være giftige/helseskadelige, etsende/irriterende og/eller allergifremkallende. Bruk anbefalt verneutstyr ved håndtering (utblanding og bruk) av kjemiske desinfeksjonsmidler.

Desinfeksjonsmidlene skal alltid brukes slik som angitt i bruksanvisningen på emballasjen / produktdatabladet. Ved uhell/skader med kjemiske desinfeksjonsmidler, se anbefalte tiltak i produktdatabladet/emballasjen.

## Høringsinstanser:

\* Avdelingssykepleiere

# Arbeidsbeskrivelse

## Ansvar

Revisjon: Hygienesykepleier
Tilrettelegging for gjennomføring: AvdelingsledelsenDen enkelte ansatte har ansvar for å kjenne retningslinjene og bruke desinfeksjonsmidlene korrekt.

## Handling

**FORHOLDSREGLER VED BRUK AV KJEMISKE DESINFEKSJONSMIDLER**

**\*** Velg et desinfeksjonsmiddel som virker på det/de mikroorganismer som antas å være til stede. **\*** Overhold grenseverdiene for brukskonsentrasjon, virketid og holdbarhet.
\* Ivareta forholdsregler mot helseskade ved å:
- Bruke vernebriller ved fare for søl / sprut av desinfeksjonsmidler
- Unngå direkte kontakt, desinfeksjonsmidler er ofte hudirriterende evt. etsende.
- Bruk hansker og beskyttelsesfrakk
- Arbeid under sikre forhold med hensyn til f.eks aldehyddamp/ støv.
- Opplysning om helsefare: se produktdatablad

**KJEMISKE DESINFEKSJONSMIDLER
OKSYDASJONSMIDLER:**

**HYDROGENPEROKSYD 3%.**

Hydrogenperoksyd forårsaker irreversible skader på bakterienes cellekomponenter. Hydrogenperoksyd 3% brukes **kun** til desinfeksjon av kontaktlinser og innerkanyler (trachealkanyler).

Middelet har lav toksisitet og påvirkes IKKE av organisk materiale!
Hydrogenperoksyd 3% kan lages i apotekene og er derfor ikke registreringspliktig.

**Virker på:** De fleste vegetative bakterier, enkelte virus inkl.HIV, hepatitt. Usikker effekt på sopp.

**VIRKON 1%.**

Virkon virker ved å oksydere
Virkon inneholder også en såpekomponent og har en rengjørende effekt. Desinfeksjonsmidlet reagerer med alle typer organisk materiale inkl. organisk såpe slik at det utvikles "klorlukt."

Hvis synlig tilsølt utstyr bare legges ned i desinfeksjonsvæsken, kan organisk materiale brenne seg fast på utstyret.

**Virker på:** Vegetative bakterier, virus og sopp. Inkl. HIV, hepatitt. **Ikke godkjent til mycobakterier**

**Bruksområde:** Generell desinfeksjon av flater/ inventar og flekkdesinfeksjon

**Materialpåvirkning:** Utstyr av metall kan bli misfarget etter 30 minutter. Ikke godkjent til optisk utstyr, legeringer.

**Dosering:** Anbefales å bruke en-dose-pakning som legges direkte i temperert vann. En pose pr. liter vann gir 1% bruksløsning.

**Desinfeksjonsmetode:**

**Overflater:** Fjern synlig forurensning med cellestoff.
Bearbeid flaten grundig med klut/svamp fuktet med virkonløsning (synlig væskefilm). Skyll av/vask av rester av desinfeksjonsmiddelet med rent vann etter avsluttet desinfeksjonstid.

\***Utstyr**:Legg utstyret med i et desinfeksjonskar med virkonløsning. Sammensatt utstyr skal demonteres.
Fjern /skyll av søl før du iverksetter desinfeksjonen eller rengjør utstyret i virkonløsningen. Vask av desinfeksjonsmidlet med rent vann / vann tilsatt syntetisk såpe. Tørk utstyret.

**Desinfeksjonstid:**

Rengjorte flater og utstyr: 1% bruksløsning i 10 minutter
Ikke rengjorte flater og utstyr: 1% bruksløsning i 30 minutter

**Holdbarhet:**

**\*Ubrukt bruksløsning:** 1 uke etter utblanding. Oppbevares i emballasje m/kork. Emballasjen skal MERKES godt; navn på desinfeksjonsmiddelet, brukskonsentrasjon og dato for utblanding.

**\*Brukt bruksløsning:** Skiftes etter bruk /daglig.

**PEREDDIKSYRE-BASERTE MIDLER:**

**Perasafe**

Pereddiksyre er en etsende, fargeløs væske med stikkende lukt, som i konsentrert form er både eksplosiv og ustabil. Fortynnede løsninger (som Perasafe)er imidlertid ufarlige og kan håndteres uten forhåndsregler.

Perasafe oppleves så og si luktfri.

**Virker på:** Vegetative bakterier inklusive mycobakterier, alle typer virus og sopp. Dokumentert effekt på Cl.difficile.

**Bruksområde:** Ved mistanke om mycobakterier. (Erstatter tidligere brukte Kloricid)

**Materialpåvirkning:** Angitt som ikke-korroderende på metaller. Likevel viktig å følge bruksanvisning.

**Dosering:** 1 strøken doseringsskje til 0,5 liter. Doseringskopp/-skje medfølger.

**Desinfeksjonsmåte:** Brukes som Virkon.

**ALKOHOLER:**

**Etanol, Isopropanol**

Alkoholer virker ved å denaturere og koagulere proteiner. Protein denatureres lettere i vandig miljø enn i vannfritt miljø. Alkoholer til desinfeksjon er derfor tilsatt vann (desinf.sprit 70%.).Alkoholer virker raskt og inaktiveres ikke av organisk materiale.

Organisk materiale kan derimot fungere som en beskytelseskappe som hindrer desinfeksjonsmidlet i å trege inn . Desinfeksjonssprit skal derfor bare brukes på **Rengjort utstyr og rengjorte flater.**

**Desinfeksjonsspriten skal fordampe, ikke vaskes av.**

**Virker på**: Bakterier, virus og sopp. Inkl. HIV, hepatitt, mycobakterier.
**Virketid**: 2-10 minutter på rengjort utstyr som kan senkes ned i desinfeksjonsvæsken.
2 minutter på rengjort utstyr og flater/flekkdesinfeksjon. (avspriting x 2)
**Ubrukt bruksløsning:** Oppbevares i tett original emballasje m/skrulokk.
**Bruksløsning i bruk i desinfeksjonskar:** Skiftes rett etter bruk/ daglig.

**ALDEHYDER:**

**Cidex 2 %, Cidex Long Life 2 %**

Aldehyder SKAL IKKE brukes til flatedesinfeksjon p.g.a. irriterende , giftige gasser! Desinfeksjon med aldehyd skal utføres under avsug. Bruk hansker med langt skaft. Aldehyd er sterkt **allergent**, slimhinne-irriterende, muligens kreftfremkallende.

**Virker på:** Bakterier, virus og sopp. Inkl. HIV, hepatitt og mycobakterier.
**Bruksområde**: Spesialutstyr, optisk utstyr, linsesement og annet utstyr som ikke tåler varme eller andre kjemiske desinfeksjonsmidler.
Fjern desinfeksjonsmidlet med vann etter avsluttet desinfeksjonstid.

**Desinfeksjonstid**:**:**

Rengjort utstyr: 10 minutter
Ikke rengjort utstyr: 30 minutter
Mycobakterier (tbc): 1 time
**Bruksløsning i bruk i desinfeksjonskar**:

Skift bruksløsning 2-3 ganger pr. uke eller ved synlig forurensing.

**OVERSIKT - AKTUELLE KJEMISKE DESINFEKSJONSMIDLER:**

|  |  |  |
| --- | --- | --- |
| **PREPARAT OG****BRUKSKONSENTRASJON** | **VIRKETID** | **HOLDBARHET** |
| (Aldehydene)**Glutaraldehyd 2%****Cidex 2%****Cidex Long-life 2%** | \* 10 min. rengjort utstyr\* 30 min. synlig forurenset utstyr\* 1 time til mycobakterier (tbc)Brukes til spesialutstyr, optisk utstyr.NB!  *IKKE godkjent brukt til**flatedesinfeksjon.* | Glutaraldehyd:Konsentrat: 1årCidex:Konsentrat: 2 år.Ubrukt bruksløsning: 1 uke etter aktivering.Cidex Long-Life:Konsentrat: 2 årUbrukt bruksløsning: 28 dager etter aktiveringBruksløsning tatt i bruk i desinf.kar, skiftes 2-3 ganger pr. uke |
| (Oksydativt middel)**Virkon 1%** | \* 10 min. rengjort utstyr\* 30 min. ikke rengjort utstyr (fjern synlig søl før desinf.)NB! *Ikke godkjent til mycobakt*. | Konsentrat: pulver 3 årUbrukt bruksløsning: 1 ukeBruksløsning tatt i bruk i desinf.kar skiftes daglig / rett etter bruk. |
| **Perasafe** | \* 10 minutters virketid\* 30 minutter for mycobakterier (tbc) | Konsentrat: 1årUbrukt bruksløsning: 1 døgn |
| (Alkohol)**Desinfeksjonssprit 70%** | 2-10 min. til rengjort utstyr og inventar/flater.Trenger dårlig inn i org. materiale | Fordamper. Oppbevares i tett forpakning (skrukork)Skiftes etter bruk/daglig |

# Referanse

"Forskrifter om kjemiske desinfeksjonsmidler til teknisk bruk i helse-og sykepleie".Statens legemiddelkontroll 1995.